ครัวมุกดา ขนมจีนหล่มเก่า !! พอดีผ่านมาลำปางเพื่อเข้ากรุงเทพฯ ในช่วงเทศกาลปีใหม่ หาที่ทานข้าวกลางวันเปิดวงใน มาเจอร้านนี้ ลองเข้ามาทานไม่ผิดหวังครับ ร้านอยู่ตรงข้ามโรงเรียนข้างๆ ร้านดวงกมล ที่จอดรถจอดได้ที่ริมถนนหน้าร้าน ร้านเป็นตึกค่อนข้างใหญ่ ข้างในค่อนข้างอึดอัดประกอบกับวันนี้คนแน่นมาก การบริการดี การสั่งอาหารหยิบใบสั่งที่โต๊ะได้เลยครับติ๊กๆ อาหารที่อยากทาน ส่งให้พนักงาน ตอนแรกนึกว่าอาหารจะช้าแต่ไม่เลยครับเร็วมาก อาจเพราะสั่งขนมจีนอย่างเดียว สำหรับขนมจีนที่สั่ง มีสามอย่างคือ 
1. น้ำเงี้ยว รสชาติเข้มข้น เค็มนิดๆ เลือด หมู ทานเข้ากับเส้นขนมจีน
2. น้ำยาป่า รสชาติดี ทานแกล้มกับผัก ไข่ต้ม อร่อยครับ
3. แกงเขียวหวานไก่ ใส่ไก่ ใส่ยอดมะพร้าว ใช้ได้ครับ
สั่งแคบหมูมาทานเล่นอร่อยใช้ได้ 

โดยรวมแล้วร้านนี้ อาหารรวดเร็ว การบริการดี ความสะอาดใช้ได้ ร้านนี้มีของฝากไว้ให้ซื้อติดไม้ติดมือกลับกรุงเทพฯ ด้วยนะครับ ลองซื้อน้ำพริกหนุ่มมาทานอร่อยดีครับ เพื่อนๆ ผ่านมาลองมาทานกันนะครับ !!